ANEXA  4                                             

Contractul de delegare privind transportul public local în orașul Deta și sat Opatița- CONTRACT DE SERVICII


În temeiul Legii nr. 98/2016 privind achizițiile publice și Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificarile si completarile ulterioare,  s-a încheiat prezentul contract de prestare servicii, între

 ORASUL DETA, cu  sediu in orasul Deta, strada Victoriei nr.32, judetul Timis telefon/fax 0256/390466; 0256/390511, cod fiscal 2503378,  cont. nr. RO………………………………………………………., deschis la Trezoreria Orasului Deta, reprezentată prin ,  dl.Roman Petru - primar  si  d.na Mihaela Vulpe  economist, în calitate de achizitor, pe de o parte,
   şi 


Operatorul de transport …………. cu sediul în ……, înregistrat sub nr. ………….. la Registrul comerţului ………., având contul …………, deschis la ………, codul unic de înregistrare………., reprezentat  legal prin …………….., având funcţia de …………………., în calitate de delegant, denumit în continuare Operatorul, pe de altă parte,
2. Definitii 

2.1 - În prezentul contract următorii termeni vor fi interpretaţi astfel:

a. contract – reprezintă prezentul contract  şi toate anexele sale. 

b. achizitor şi  prestator  - părţile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii - activităţi a căror prestare fac obiect al contractului; 

e. produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f. forţa majoră -  un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligatiilor uneia din parţi;

  j. zi - zi calendaristică; an - 365 de zile.
  „A.N.R.S.C.” Înseamnă Autoritatea Naţională de Reglementare pentru Serviciile Comunitare de Utilităţi Publice.

 „Compensație”- Reprezintă compensații de serviciu public, definite la art. 2 litera (g) din Regulamentul nr. 1370/2007 drept orice beneficii, în special financiare, acordate direct

sau indirect de către o autoritate competentă din fonduri publice în perioada de punere în aplicare a unei obligații de serviciu public sau în legătură cu perioada respectivă.
„Licență de traseu”- Înseamnă actul tehnic şi juridic emis de Autoritatea de transport, opozabilă față de organele cu atribuții de control în trafic, care atestă că Operatorul are dreptul să presteze serviciul local sau județean de transport călători, după caz, efectuat pe căi publice de transport rutier cu autobuze sau autocare, pe un anumit traseu şi conform Programului de transport al Operatorului;.

 „Operator”- Înseamnă societatea comerciala care are competenţa şi capacitatea recunoscute de a presta serviciile de transport public local care fac obiectul prezentului

Contract, în condiţiile reglementărilor în vigoare, şi care asigură nemijlocit administrarea şi exploatarea sistemului de utilităţi publice aferent acestuia.
„Programul de transport”- Înseamnă partea în sarcina Operatorului din Programul de Transport Public local de personae (întocmit şi aprobat de Autoritatea Contractantă prin

care se stabilesc, traseele pentru transportul public local de persoane prin curse regulate pe raza administrativ-teritorială a Autorității Contractante) Programele de Circulaţie, capetele de traseu, staţiile publice, numărul şi capacitatea autobuzelor necesare). Programul de transport este atașat la prezentulContract ca Anexa……

„Serviciu de transport public local”- Serviciul de transport public local este un serviciu integrat în sensul prevăzut de art. 2 litera m) din Regulamentul 1370/2007, care asigură servicii interconectate de transport în raza administrsativ teritorială a Autorității Contractante, cu un serviciu unic de informaţii, un regim unic de taxare a Titlurilor de transport şi un orar unic de transport.

„Tarif de călătorie”- Înseamnă prețul perceput de către Operator de la calatori în schimbul vânzării Titlurilor de călătorie, stabilit de către Autoritatea Contractantă, potrivit dispozițiilor legale și prezentului Contract.

„Titluri de călătorie”- Înseamnă orice bilete, abonamente, taxe de călătoriesuprataxe, legitimații de călătorie, carduri magnetice sau contactless ce permit deplasarea călătorilor

beneficiari ai Serviciului de transport public local, emise conform prevederilor legale.
3. Interpretare
3.1 În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.            
Clauze obligatorii
           4. Obiectul principal al contractului  
          Obiectul prezentului Contract îl constituie delegarea a gestiunii  , printr-un contract de achiziție publică de servicii, Serviciului de transport public local  în orașul Deta și sat Opatița,cu AUTOBUZ;

           4.1 – Prestatorul /Operatorul  se obligă să presteze/ efectueze ,, Serviciul de transport public local pe teritoriul U.A.T. Deta, prin curse regulate, la un  nivel de calitate şi condiţiile tehnice necesare efectuării acestui serviciu în condiţii de eficienţă şi siguranţă, pentru urmatoarele trasee: 
Traseu 1:          - Zona ANL- Calea Banlocului,- Avram Iancu, -Str. Ghiladului, -Str. Gyula Reviczky,- Calea Voitegului,- Str. Victoriei - Șc. Generală,- Str. Mihai Viteazu - Liceu, -Str. Revoluției, -Str. Mihai Viteazu Liceu, -Str. Victoriei – Sc. Generală;=9,65 km/cursă x 3 curse/zi x 5 zile/saptămana;
Traseu 2 :          - Zona ANL, Calea Banlocului, Avram Iancu, Str. Ghiladului, Str. Gyula Reviczky, Calea Voitegului, Opatița, Str. Victoriei, Str. Mihai Viteazu, Str. Revoluției, Str. Mihai Viteazu, Str. Victoriei, Str. Ghiladului, Calea Banlocului, Ștrand Termal;=18,30 km/cursă x 3 curse/zi x 7 zile/saptămana;
- sunt necesare 3 curse, zilnic, pe fiecare traseu în parte;
4.2 - Achizitorul se obligă să plătească preţul convenit în prezentul contract pentru serviciile prestate. 

5. Preţul contractului

5.1-Preţul convenit pentru îndeplinirea contractului, plătibil prestatorului de către achizitor, este de ...................lei/km efectuat, x ......km ....=      lei , la care se adauga T.V.A.-ul si nu va depasi pragul valoric prevazut la art. 7, alin. (5) din Legea 98/2016, intr-un an financiar.
5.2. Preţul este ferm în lei şi nu poate fi modificat pe parcursul derulării contractului.

6. Durata contractului

6.1-Prezentul contract intra în  vigoare  și produce  efecte  de la  data semnării lui de către ambele părți și are o durată de 12 luni.
 7. Modalitatea de plată 

7.1 - Prestatorul va emite factura aferentă serviciilor prestate , după verificarea acestora de către reprezentantul împuternicit al achizitorului. Operatorul de transport rutier va emite factura pentru transportul efectiv executat, in baza foilor de parcurs stampilate si semnate de catre persoana imputernicita in acest sens de catre beneficiar. 

7.2-Achizitorul are obligaţia de a efectua plata către prestator în termen de 30 (treizeci) de zile de la data receptiei km parcursi .
7.3. - Plata facturii finale, va fi condiţionată de îndeplinirea de către Prestator a tuturor obligaţiilor sale în legătură cu executarea tuturor clauzelor prevăzute de prezentul contract.
 8. Documentele contractului


8.1 - Documentele contractului sunt:

a) prezentul formular de contract 
b) CAIETUL  DE SARCINI al serviciului de transport public local pe teritoriul U.A.T. Deta
c) REGULAMENTUL pentru  efectuarea transportului public local pe teritoriul U.A.T. Deta

d) oferta operatorului de transport
9.  Obligatiile principale ale prestatorului

9.1 Prestatorul se obligă să presteze la standardele şi /sau performanţele impuse de normativele tehnice si legislatia in domeniu. 
9.2. Prestatorul se obliga sa presteze serviciile in conformitate  cu  termenele prevazute in acest contract. 

9.3  Prestatorul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încalcare rezultă din respectarea caietului de sarcini întocmit de către achizitor.
9.4.Operatorul serviciilor de transport public local va asigura:

a)numărul şi tipul corespunzător de mijloace de transport necesare realizării programului de circulaţie şi care satisfac condiţiile impuse privind siguranţa circulaţiei, confortul pasagerilor şi protecţia mediului;

b)numărul de mijloace de transport pentru înlocuirea celor care efectuează cursele cuprinse în programul de circulaţie, în cazul apariţiei unor defecţiuni ale acestora;

c)respectarea reglementărilor legale privind omologarea, înmatricularea/înregistrarea şi efectuarea inspecţiilor tehnice periodice/reviziilor tehnice periodice pentru mijloacele de transport propuse pentru efectuarea serviciului;

d)operaţiile de întreţinere şi reparaţii necesare parcului de mijloace de transport, stabilit prin contractul de atribuire a gestiunii, cu respectarea reglementărilor legale în vigoare privind efectuarea acestor activităţi (autorizarea operatorului economic, baza tehnico-materială, personalul utilizat etc.);

e)menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;

f)condiţii pentru spălarea, salubrizarea şi dezinfectarea mijloacelor de transport;

g)spaţii în suprafaţă suficientă pentru parcarea mijloacelor de transport;

h)dispecerat şi dotări speciale pentru urmărirea şi coordonarea în trafic a mijloacelor de transport, de intervenţie şi de depanare;

i)personal calificat şi vehicule de intervenţie operativă;

j)respectarea prevederilor legale în vigoare privind angajarea, desemnarea, pregătirea profesională, examinarea medicală şi psihologică a persoanelor cu funcţii care concură la siguranţa circulaţiei;

k)asigurarea pasagerilor şi a bagajelor acestora pentru riscurile ce cad în sarcina operatorului de transport/ transportatorului autorizat;

l)respectarea capacităţilor de transport şi a programelor de circulaţie impuse prin contractul de atribuire a gestiunii;

m)menţinerea stării tehnice corespunzătoare a mijloacelor de transport, a instalaţiilor auxiliare şi a curăţeniei acestora;

n)respectarea indicatorilor de performanţă şi de calitate stabiliţi prin contractul de delegare a gestiunii sau prin hotărârea de dare în administrare a serviciului şi precizaţi în regulamentul serviciilor de transport public local elaborat de autoritatea locală de transport şi aprobat prin hotărâre a consiliului local;

o)furnizarea către autoritatea administraţiei publice locale sau consiliul judeţean, după caz, a informaţiilor solicitate şi accesul la toate informaţiile necesare, în vederea verificării şi evaluării funcţionării şi dezvoltării serviciului de transport public local;

p)realizarea unui sistem de evidenţă a sesizărilor şi reclamaţiilor şi de rezolvare operativă a acestora;

q)statistica accidentelor şi analiza acestora;

r)aplicarea de metode performante de management care să conducă la reducerea costurilor de operare;

s)respectarea reglementărilor legale în vigoare din domeniul transporturilor;

t)respectarea legislaţiei în vigoare privind protecţia muncii, protecţia mediului, prevenirea şi combaterea incendiilor;

u)planificarea inspecţiilor tehnice periodice astfel încât să fie asigurat în fiecare zi numărul de vehicule necesar pentru acoperirea curselor cuprinse în programul de circulaţie;

9.4 Operatorul de transport/transportatorul autorizat are obligaţia să efectueze serviciul de transport public local de persoane prin curse regulate, cu respectarea programului de transport, care conţine condiţiile specifice privind traseele, perioadele şi programul de circulaţie, capacitatea mijloacelor de transport, numărul mijloacelor de transport necesare, prezentat în anexa nr. 1.

 9.5. Operatorul de transport/transportatorul autorizat are obligaţia să incaseze  ,,tariful                            de calătorie,,  de la calatori în schimbul vânzării Titlurilor de călătorie, tarif stabilit de către Autoritatea Contractantă, sumele incasate vor  deveni  venit la bugetul local .  

10.  Obligaţiile principale ale achizitorului

10.1 - Achizitorul se obligă să  verifice şi să recepţioneze serviciile prestate în conformitate cu cerintele din obiectul principal al contractului, 4. -4.1.

10.2 Achizitorul se obligă să plătească preţul către prestator în termen de 30 de zile de la emiterea facturii de către acesta.
10.3.- Primăria orașului Deta va monitoriza modul de constituire al tarifelor și modificările    acestora prin clauzele stabilite în contractul de delegare și le va supune aprobării lor de către Consiliul Local.
11.  Sancţiuni pentru neîndeplinirea culpabilă a obligaţiilor

11.1 - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract sau le îndeplinește cu întârziere, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1%/zi de intarziere din preţul contractului neexecutat.

11.2 - În cazul în care achizitorul nu onorează facturile în termen de 30 zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,1%/zi de intarziere din plata neefectuată.

11.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept /de a cere rezilierea contractului şi de a pretinde plata de daune-interese.

11.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

Clauze specifice
12. Alte resposabilităţi ale prestatorului

12.1 – (1) Prestatorul are obligaţia de a presta serviciile prevăzute în contract cu profesionalismul şi promtitudinea cuvenite angajamentului asumat  .
(2) Prestatorul se obligă să supravegheze prestarea serviciilor,  să asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute cu toate că pentru contract, în măsura în care necesitatea asigurarii acestora este prevăzută în contract sau se poate deduce în mod rezonabil din contract.  

12.2 - Prestatorul este pe deplin  răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului. 

12.3- Operatorul va aplica Tarifele de călătorie aprobate de Autoritatea Contractantă și va furniza servicii de transport pentru grupuri sociale de călători care pot beneficia de reduceri / gratuități în conformitate cu politicile naționale de transport din România și cu cerințele și reglementările legale, precum și în conformitate cu Hotarârile Consiliului Local al Orasului Deta.
12.4. Operatorul va presta Serviciul de transport public local în conformitate cu principiile continuității, frecvenței, regularității și capacității prevăzute în Programul de transport;
12.5- Operatorii de transport au obligaţia de a deţine la bordul vehiculului, pe toată durata transportului public de persoane prin curse regulate speciale, următoarele documente:

a) licenţa de traseu şi caietul de sarcini al acesteia eliberat de emitentul licenţei;

b) contractul de transport încheiat între beneficiarul transportului sau persoana care a angajat transportul şi operatorul de transport rutier;

c) lista persoanelor transportate, ca anexă la contractul de transport;

d) copia conformă a licenţei de transport;

e) legitimaţia de serviciu valabilă a conducătorului auto, din care să reiasă că este angajat al operatorului de transport;

f) contractul de leasing în original ori o copie conformă cu originalul, în cazul în care vehiculul rutier este utilizat în baza unui asemenea contract;

g) actul prin care se dovedeşte dreptul de muncă în România, în cazul conducătorilor auto străini;

h) asigurarea pentru persoanele transportate şi bagajele acestora pentru riscuri de accidente ce cad în sarcina operatorului de transport, în copie;

i) certificatul de competenţă profesională al conducătorului auto pentru transportul rutier public de persoane, valabil;

j) legitimaţii de serviciu valabile, eliberate de beneficiarul transportului pentru persoanele transportate, în cazul transportului angajaţilor instituţiilor/operatorilor economici.
13. Alte responsabilităţi ale achizitorului

13.1 - Achizitorul se obligă să pună la dispoziţia prestatorului toate  informaţiile aflate in posesia sa sau  disponibile la terti si facilitatile necesare acestuia  pentru îndeplinirea contractului.
14. Recepţie şi verificări 
14.1 - Achizitorul are dreptul de a verifica modul de prestare a serviciilor pentru a stabili conformitatea  lor cu prevederile ghidului specific. 

14.2 -Achizitorul are dreptul de a solicita prestatorului toate documentele relevante  rezultate in procesul de proiectare, in vederea verificarii. Documentatia se va preda in cel putin 2 exemplare originale si 1 exemplar in format electronic; în baza unui  proces-verbal de recepție.
15. Începere, finalizare, întârzieri, sistare

15.1 - (1) Prestatorul are obligaţia de a începe prestarea serviciilor în cel mai scurt timp posibil de la semnarea  contractului. 

(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:a) prelungirea perioadei de prestare a serviciului; 
15.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul  de prestare trebuie finalizate in termenul convenit de parti, termen care se  calculeaza  de la inceperii prestarii serviciilor.
15.3-Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica, în timp util, achizitorului, motivele care au condus la  modificarea datei de prestare a serviciilor asumate în comandă (cauzele care au condus la întârziere trebuie să fie independente de voinţa prestatorului). Modificarea datei de prestare a serviciilor asumate  in graficul de prestare  se face cu acordul părţilor, prin act aditional. 

15.4-Inafara cazului in care achizitorul  este de acord cu o prelungire a termenului de executie,orice intarziere in  indeplinirea contractului da dreptul achizitorului de a solicita penalitati prestatorului.
16. Ajustarea preţului contractului

16.1 - Pentru serviciile prestate, plăţile datorate de achizitor prestatorului ramane ferm pe durata  contractului.
17. Amendamente 

17.1 - Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în cazul apariţiei unor circumstanţe care lezează interesele legitime ale acestora şi care nu au putut fi prevăzute la data încheierii contractului.
18.Cesiunea- nu e cazul 
18.1-Prestatorul poate transmite,,total sau partial,prin acte juridice, creantele nascut din        prezentul  contract numai cu acordul prealabil,exprimat in scris,al beneficiarului.
18.2-Prestatorul  nu poate  transmite, total sau partial,obligatiile  ce ii revin in temeiul  prezentului contract.
Art.19. Clauze generale referitoare la protecția datelor cu caracter personal

19.1. Prestatorul colectează și prelucrează datele personale ale Achizitorului în conformitate cu legislația în vigoare, în modalități care asigură confidențialitate și securitatea adecvată a acestor date, în vederea asigurării protecției împotriva prelucrăii neautorizate sau ilegale și împortiva pierderii, a distrugerii sau a deteriorării accidentale.

19.2. În procesul de prelucrare a datelor cu caracter personal, Prestatorul aplică prevederile Regulamentului (UE) 2016/679 a Parlamentului European și al Consiliului din 27 aprilie 2016 privind protecția persoanelor fizica în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE (regulament general privind protecția datelor) și ale legislației naționale.

19.3. Scopul prelucrării: Datele cu caracter personal ale Achizitorului, comunicate în cardul prezentului contract, vor fi prelucrate de Prestator în scopul executării prezentului contract la care Achizitorul este parte contractantă.

  19.4. Categorii de date : Datele cu caracter personal colectate și prelucrate în vederea executării prezentului contract sunt următoarele, de ex: nume și prenume, adresa, seria și număr carte de identitate, cod numeric personal, numar de telefon/fax, adresa de poșta electronică, cont bancar.

  19.5. Datele personale ale Achizitorului, comunicate în cardul prezentului contract, pot fi comunicate de Prestator instituților publice, în conformitate cu obligațiile legale care îi revin acestuia.

  19.6. În situația în care este necesară prelucrarea datelor personale ale Achizitorului în alte scopuri decât cele prevăzute la art.18.3., prestatorul  va informa achizitorul și îi vă solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.

   19.7. Prestatorul asigură dreptul Achizitorului la informare și acces la datele cu carcater personal,

dreptul la rectificare, actualizare, portabilitate, ștergere, la restricționare și opoziție în conformitate cu prevederile legislației în vigoare.

  19.8. Datele personale ale Achizitorului sunt păstrate de către Prestator pe întreaga perioadă de exectuare a contractului și ulterior încetării acestuia, în conformitate cu prevederile legale referioare la arhivarea documentelor.
20. Forţa majoră
20.1 - Forţa majoră este constatată de o autoritate competentă.

20.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

20.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
 20.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

 20.5 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.
21. Soluţionarea litigiilor

            21.1 - Achizitorul şi  prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

21.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din raza teritorială unde îşi are sediul autoritatea contractantă.
22. Limba care guvernează contractul
22.1 - Limba care guvernează contractul este limba română. 
23. Comunicări

23.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

23.2 - Comunicările între părţi se pot face şi prin:  telefon, fax sau e-mail, cu condiţia ca partea care a făcut comunicarea să probeze primirea acesteia de către cealaltă parte prin mijloacele proprii fiecărui mod de comunicare. Dacă comunicarea se realizează prin scrisoare însoţită de confirmare de primire, procedura de comunicare se consideră îndeplinită la data primei avizări a destinatarului de către serviciul poştal. 
24. Legea aplicabilă contractului
24.1 - Contractul va fi interpretat conform legilor din România.
Părţile au înţeles să încheie azi, ....................., prezentul contract în trei  exemplare, doua exemplare pentru achizitor şi  unul pentru prestator.                          





            

 
    Achizitor,
                                                                Prestator/Operatorul de transport

    PRIMARIA ORAŞULUI DETA                                 
  PRIMAR,                  CONSILIER JURIDIC,                        
 Roman Petru                   Farawi Miriam
                       CONTABIL ,                                                                                                                      

                  Mihaela Vulpe                                              
1

